ยศวริศ ชูกล่อม

ยศวริศ ชูกล่อม หรือ เจ๋ง ดอกจิก (เกิด 4 มีนาคม พ.ศ. 2501) อดีตนักแสดงและนักการเมืองชาวไทย เป็นแกนนำคนสำคัญของแนวร่วมประชาธิปไตยต่อต้านเผด็จการแห่งชาติ อดีตที่ปรึกษารัฐมนตรีช่วยว่าการกระทรวงพาณิชย์ และกระทรวงเกษตรและสหกรณ์ อดีตผู้ช่วยเลขานุการรัฐมนตรีช่วยว่าการกระทรวงมหาดไทย อดีตคณะทำงานเขตราชการที่ 11พีระพันธุ์ แต่งตั้งคณะทำงานเขตตรวจราชการที่ 11 อีสานตอนบน 3 จังหวัด

 ประวัติ 
ยศวริศ เกิดเมื่อวันที่ 4 มีนาคม พ.ศ. 2501 ที่จังหวัดสุราษฎร์ธานี สำเร็จการศึกษาระดับปริญญาตรี คณะรัฐศาสตร์ จากมหาวิทยาลัยรามคำแหง และระดับปริญญาโท คณะรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)

 การทำงาน 
เคยทำงานที่ทำการไปรษณีย์ย่านสามแยกไฟฉายในเขตบางกอกน้อย กรุงเทพมหานคร จากนั้นผันตัวเองไปเป็นนักแสดงตลกในคาเฟ่ หลังเรียนจบปริญญาตรี การแสดงบนเวทีในยุคนั้น เน้นล้อเลียนการเมืองเป็นหลัก เป็นที่ถูกอกถูกใจของลูกค้าพร้อมกับรู้จักคนไปด้วยทั้งทหาร ตำรวจและนักการเมืองจนได้รับตำแหน่ง เลขาธิการสมาคมตลก และหลังจากนั้นได้เข้าสู่แวดวงการเมืองซึ่งเป็นสิ่งที่ชื่นชอบมาตั้งแต่เด็ก ด้วยการเป็นคนสนิทของทีมงานรัฐมนตรีในรัฐบาลบรรหาร ศิลปอาชา และรัฐบาลพลเอกชวลิต ยงใจยุทธ และเคยเข้าแข่งขันรายการแฟนพันธุ์แท้ ตอน การเมืองไทย ด้วยแฟนพันธุ์แท้, เกมโชว์: ศุกร์ที่ 25 มกราคม 2545 ทางช่อง 5

ในการเลือกตั้ง ปี พ.ศ. 2548 มีความพยายามจะลงรับสมัครเลือกตั้งเป็นสมาชิกสภาผู้แทนราษฎรจังหวัดสุราษฎร์ธานี เขต 4 สังกัดพรรคไทยรักไทย บ้านเกิดของตัวเอง แต่ไม่ถูกเลือก จึงย้ายไปสังกัดพรรคชาติไทย แทน แต่ไม่ได้รับการเลือกตั้ง ต่อมาในการเลือกตั้ง ปี พ.ศ. 2550 ก็ลงสมัครเลือกตั้งอีกครั้งที่จังหวัดนนทบุรี สังกัดพรรคเพื่อแผ่นดิน แต่ไม่ได้รับเลือกตั้ง

ในคดียุบพรรคการเมือง พ.ศ. 2549 เป็นหนึ่งในผู้ถูกกล่าวหาว่าจ้าง ผู้สมัครให้ลงสมัครรับเลือกตั้งในสังกัดพรรคการเมืองขนาดเล็กที่จังหวัดตรัง ซึ่งเป็นหลักฐานหนึ่งนำไปสู่คดียุบพรรคไทยรักไทยในที่สุด‘เจ๋ง ดอกจิก’ ประสานเสียง ‘ตู่’ ด่าโคตรเหง้าเหล่ากอตัวเอง “ถ้าอยากดูคนโง่ ให้ไปดูที่ภาคใต้” จากผู้จัดการออนไลน์

ในเหตุการณ์มหาอุทกภัย พ.ศ. 2554 ตกเป็นข่าวว่าเป็นผู้ยึดเรือบริจาคและทำกิริยาไม่เหมาะสมต่อสื่อมวลชนถึงศูนย์ปฏิบัติการช่วยเหลืออุทกภัย จนเป็นที่วิพากษ์วิจารณ์ไปทั่ว

ในกลางปี พ.ศ. 2555 ถูกตัดสินจำคุกจากการยื่นฟ้องของนิพิฏฐ์ อินทรสมบัติ จากการเปิดเผยเบอร์โทรศัพท์และชื่อที่อยู่ของศาลรัฐธรรมนูญ ในที่ชุมนุม ซึ่งผิดเงื่อนไขของการปล่อยตัวจากคดีการชุมนุมเมื่อปี พ.ศ. 2553 แต่ได้ถูกประกันตัวออกมาจากการยื่นขอของกรุณา มอริส ภรรยาที่เป็นนักแสดง ด้วยหลักทรัพย์เป็นเงินสด 600,000 บาทเมีย"เจ๋ง ดอกจิก" หอบเงิน 6 แสนประกันผัว จากเดลินิวส์

ในวันที่ 6 ธันวาคม พ.ศ. 2559 ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่ง ห้ามดำรงตำแหน่งทางการเมือง 5 ปี นับแต่วันที่  30 มิถุนายน พ.ศ. 2556 ซึ่งเป็นวันพ้นจากตำแหน่ง กรณีแจ้งทรัพย์สินล่าช้า โทษจำคุกรอลงอาญา 1 ปี ปรับ 4000 บาทแพร่คำพิพากษาทางการ!คดี‘เจ๋ง ดอกจิก’ จงใจซุกบัญชีฯ คุก 1 เดือน รอลงโทษ 1 ปี

วันที่ 7 มีนาคม พ.ศ. 2560 ศาลฎีกา ตัดสินลงโทษจำคุก 2 ปีไม่รอลงอาญา ในคดีหมิ่นประมาทสถาบันพระมหากษัตริย์จำคุก 2 ปี ไม่รอลงอาญา ‘เจ๋ง ดอกจิก’ หมิ่นเบื้องสูง

เขาเคยเป็นแกนนำคณะสามัคคีประชาชนเพื่อประเทศไทย(ไทยไม่ทน) ทำหน้าที่เป็นทั้งพิธีกรในช่วงบันเทิง รวมถึงร่วมขึ้นปราศรัยหลายครั้ง

ในวันที่ 10 กุมภาพันธ์ พ.ศ. 2566 เขาได้ได้ย้ายเข้ามาร่วมงานกับพรรครวมไทยสร้างชาติ พร้อมกับสมหวัง อัสราษี อดีตแนวร่วมประชาธิปไตยต่อต้านเผด็จการแห่งชาติอีกคน'เจ๋ง' ถอดเสื้อแดง ลั่นพอกันที 'สู้เพื่อเขา เราติดคุก' ต่อมาวันที่ 31 ธันวาคม พ.ศ. 2566 เขาได้รับตำแหน่งคณะทำงานเขตราชการที่ 11 ในรัฐบาลเศรษฐา ทวีสิน

เจ๋งมาเป็นข่าวอีกครั้งหลังจากที่ ตำรวจป้องกันและปราบปรามการทุจริตและประพฤติมิชอบ (ปปป.) ได้รับเรื่องร้องเรียนจากอธิบดีกรมการข้าว อ้างว่าถูกรีดเงิน 3 ล้าน แลกกับไม่กลั่นแกล้งร้องเรียนให้ถูกตรวจสอบ จนนำไปสู่การจับกุมศรีสุวรรณ จรรยา และมีข่าวว่าเขามีส่วนเกี่ยวข้องกับเรื่องดังกล่าว

วันที่ 16 ธันวาคม พ.ศ. 2568 ศาลอาญานัดฟังคำพิพากษาศาลฎีกาในคดีน.ป.ช. ทนายความของเจ๋งยื่นคำร้องขอเลื่อนฟังคำพิพากษาพร้อมกับใบรับรองแพทย์ ศาลจึงเลื่อนฟังคำพิพากษาศาลฎีกาไปอีก 30 วัน

ในวันที่ 20 มกราคม พ.ศ. 2569 เจ๋งเดินทางมาจากโรงพยาบาลยังศาลอาญาด้วยรถแท็กซี่ ต่อมาศาลได้มีคำพิพากษาศาลฎีกาให้จำคุกเจ๋งเป็นเวลา 8 ปี แต่ลดโทษเหลือ 5 ปี 4 เดือน หลังจากฟังคำพิพากษาศาลฎีกา เจ๋งได้หอมศรีษะลูกสาวที่นั่งข้างๆ ต่อมาเจ้าหน้าที่ราชฑัณฑ์ได้นำตัวเจ๋งพร้อมกับสุกเสก พลตื้อ อายุ 47 ปี ผู้ต้องหาในคดีเดียวกันซึ่งถูกตัดสินจำคุกตลอดชีวิตไปคุมขังที่เรือนจำพิเศษกรุงเทพ

 เครื่องราชอิสริยาภรณ์ 

 ผลงานด้านการแสดง 
 ภาพยนตร์ 
 ลูกหนี้ทีเด็ด (2527)
 ผีหัวขาด (2545) - ชาวบ้าน (รับเชิญ)
 เพลงรักชาวทุ่ง ตอน มีเมียเด็ก (2548) - เบิ้ม
 แหยม ยโสธร 2 (2552) - พ่อของปลัดธนู (รับเชิญ)

อ้างอิง

หมวดหมู่:นักเคลื่อนไหวชาวไทย
หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:นักแสดงจากจังหวัดสุราษฎร์ธานี
หมวดหมู่:นักการเมืองจากจังหวัดสุราษฎร์ธานี
หมวดหมู่:พรรคไทยรักไทย
หมวดหมู่:พรรคชาติไทย
หมวดหมู่:พรรคเพื่อแผ่นดิน
หมวดหมู่:พรรครวมไทยสร้างชาติ
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:คณะสามัคคีประชาชนเพื่อประเทศไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:นักโทษของประเทศไทย
หมวดหมู่:ผู้ได้รับเครื่องราชอิสริยาภรณ์ ต.ม.